مبتعث جديد New Member
ولد دبي , ذكر. مبتعث جديد New Member. من الإمارات العربية المتحدة
, مبتعث فى الولايات المتحدة الأمريكية
, تخصصى اداره
, بجامعة لسه
المزيدl
- دبي, دبي
- الإمارات العربية المتحدة
- Aug 2011
October 10th, 2011, 02:25 PM
October 10th, 2011, 02:25 PM
السلام عليكـم .,
اخواني السعوديين فالمنتدى ., الي موجودين في امريكا .,
ان شاء الله ., بتطلع الفيزا هالاسبوع .,
بروح للوزاره عشان احجز التذكره .,
انا رحت الوزاره من يومين ., عشان اعرف الاجرائات .,
بعد ظهور الفيزا طبعا .,
فقالت لي الاخت ., رتب امورك كلها وتعال لحجز التذكره .,
فبغيت مساعدتكم .,
نظرا لانه ماعندنا كاماراتيين عدد كبير من المبتعثين .,
ومافي منتدى او مكان متخصص فشؤوننا .,
ماشاء الله انتو عندكم اهتمام كبير وناس مهتمين
ويحاولون يحلون مشاكلكم ., الله يزيدكم من فضله
انا بس اتمنى الي راحو لواشنطن يردون علي بكل ملاحضاتهم .,
لاني رتبت كل شي ., بس ابغي اتاكد ترتيبي مناسب ؟
دراستي تبدا في 9 يناير .,يوم الاثنين .,
فلازم اوصل امريكا تاريخ 2 يناير ., قبلها بـ6 ايام .,
انا اشوفها مده كافيه وتزيد بعد .,
خاصة انه السكن فالجامعه .,
فانا كان هذا ترتيبي وابي ارائكم .,
واتمنى انكم تحاولون تعدلون جدولي او تعطوني ملاحضات عليه .,
الطيران من مطار دبي تاريخ 2 يناير ., و الوصول في نفس التاريخ لواشنطن .,
تخليص اجرائات الملحقيه وفتح حساب فالبنك .,
الانتقال لفندق .,
الطيران 3 يناير من واشنطن لميزوري ., و الوصول في نفس التاريخ .,
البقاء في الفندق لمدة خمس ليالي ., وفي تاريخ 8 يناير الانتقال لسكن الجامعه .,
انا قلت للاخت فالوزاره ابا اسير واشنطن .,
واخلص اموري واكمل دربي .,
قالت عادي عندك 6 ليالي ترتبهن عراحتك .,
1- اتمنى تشوفون ترتيبي واذا في اي ملاحظه .,؟
2- اعتقد يوم واحد فالسفاره او يوم وشوي مده كافه لتخليص الاجرائات .,ولا .؟
3- فتح حساب في بنك ( bank of america ) من واشنطن في هذا اليوم ممكن ., لاني ابا الراتب و البدلات ينزلن لي باسرع وقت ., صعب اني اوصل لمزوري وافتح الحساب واطرش كل شي واتريا ., لاني محتاج الراتب فاسرع وقت .,!
البنك لاتخافون انا اعرف كيف اختاره وكذا ., عشان جي ابغي افتح فواشنطن في يوم واحد مع اللحقيه ., ممكن هالشي ؟
4- تنصحوني انزل فواشنطن واخلص الاجرائات و اسافر في نفس اليوم ؟ ولا اريح ليله ؟
اتمنى تجاوبوني وتعطوني ملاحضاتكمـ .,
في حفــظ اللـه
والله يالغالي .. السفر تعب نصيحه اجلس ليله .. وريح واليوم الثاني روح وخلص اوراقك واطلع لـ بنك اوف امريكآ وافتح احساب وروح احجز طيران واطلع لديرتك < هذي سويتها كلها في يوم واحد واليوم الثاني الصباح طلعت لديرتي يعني يومين خلصت اموري .
بدر الدلبحي 7 "
October 10th, 2011, 03:05 PM
تسلم ياخوي العزيز .,
انا هذا هو ترتيبي .,
بس ترا احنا كاماراتيين مانسوي شي .,
الحجوزات وكل الامور عالسفاره .,
بس حجز الفندق علينا .,
فانا سؤالي .,
اني اوصل فجر او صباح الاثنين .,
اخلص من الملحقيه ., من ملف وحساب وغيره .,
وانام فالفندق وثاني يوم سؤاء طيارتي الصباح
او الظهر امر اتاكد من كل ش واسافر .,
هل هذا ممكن ., ولا انه الاجرائات تطول ؟
وتسلم الغالي عالرد ., جزاك الله خير
ولد دبي 7 "
October 10th, 2011, 03:10 PM
أول شي يالغالي
مافيه فرق بيننا كسعوديين واماراتيين كلنا واحد يالغلا
بالنسبة لترتيبك انا اشوفه حلو
بس ترى عادي لو تفتح حسابك في ولايتك ايش المشكلة
الا اذا كانو الملحقية عندكم يشترطون كذا عشان تنهي امورك هذا شي ثاني
ونصيحة يالغالي لاتعطي الامور اكبر من حجمها خل كل شئ بسهاله وبتمشي ان شا ءالله امورك تمام
كل الامور هذي بسيطة اعتبرها سفره من دبي للعين هههههه
بالتوفيق اخوي ان شاء الله
كنت أحبك 7 "
October 10th, 2011, 03:52 PM
اخوي حنا نحتاج يومين في واشنطن عشان نخلص اجراءات الملحقيه
لكن اذا اجراءات ملحقيتكم تخلص بيوم ما ادري ؟؟..لكن انت خلها يومين في واشنطن احتياط واريح لك..ومنها تتمشى فواشنطن شوي..وانت على راحتك
وحساب البنك تفتحه خلال 20 دقيقه مايبيله شي
وتوصل بالسلامه
M.C..R 7 "
October 10th, 2011, 04:12 PM
بيكون تعب عليك ترى الرحلة من دبي لواشنطن طويلة مرة
بس اذا نمت ف الطائرة ونزلت نشيط يمكن يمديك تفتح الحساب على الاقل
والملحقية تتفرغ لها اليوم الثاني كامل
بدل مايصير عندك شغلتين البنك والملحقية يصير بس الملحقية
بالتوفيق أخوي ان شاء الله
كنت أحبك 7 "
October 10th, 2011, 04:28 PM
مساء الخير
اولا كل العالم اف بنك انا بفرجينيا واشوف ان الشباب يعملوله دعايه غير مقصوده على فكره كل البنوك مثل بعض ولا فيه اي اختلاف الناس تتخيل قبل الوصول انه بيتعرض لمشاكل مع البنوك وانه بيحتاجهم كل يوم ويتعامل معهم عموما احب اقولك شي انا اخترت بنك اخر والله انه قمه في التعامل ولا عمري احتجت منه شي كل اموري ماشيه الله اما اذا عملت شيك بمبلغ كبير يتصلون عليك ويتاكدون بس
ملاحظه لكل الشباب الي بالسعوديه
ترا الامور سهلات ولا تفكرو ان امريكا مافيها شي خصوصا الاكل ولاجهزه و و و و مثل مانقراء بالمنتديات كل شي موجود بجميع انواعه وفي كل مكان
كذلك
لاتخاف من الغه لان كل اتصال على اي خدمه في امريكا شركة تامين مستشفى طيران اي شي تقوللهم ابي مترجم هم يتصلون على مترجم ويسوون مكالمه جماعيه وقول الي تبي كنك في الخليج
حتى البنك الي اتعامل معه لان عندهم حسب توقعي شركات لترجمه يتعاملون معهم يتصلون عليهم
وبالله التوفيق
alooo3 7 "
October 10th, 2011, 06:14 PM